C 204/12
LT
Europos Sąjungos oficialusis leidinys
2023 6 12
2.1.5.
Likvidumo poreikių įvertinimas ECB mano, jog yra svarbu, kad PSŠ kasdien stebėtų savo pozicijas svarbiausiomis Sąjungos valiutomis, kad galėtų geriau valdyti savo likvidumo riziką ir kad savo kompetentingoms institucijoms galėtų teikti tinkamą informaciją pagal atitinkamas Sąjungos valiutas.
Siūlomame reglamente į tai turėtų būti atsižvelgta siekiant užtikrinti, kad didžiausi mokėjimo įsipareigojimai būtų vertinami bendrai pagal visas valiutas ir atskirai pagal kiekvieną iš svarbiausių Sąjungos valiutų, kuriomis išreikštos finansinės priemonės, kurių tarpuskaita atliekama.
2.2.
Poveikis kredito įstaigų prudencinei priežiūrai
2.2.1.
Grupės vidaus sandorių išimtys Siūlomu reglamentu keičiama dabartinė sistema, pagal kurią grupės vidaus sandoriams netaikomi tarpuskaitos ir garantinės įmokos pateikimo reikalavimai (38), taip pat netaikomi kapitalo reikalavimai kredito vertinimo koregavimo rizikai padengti (39).
Siūlomi pakeitimai apima trečiųjų valstybių lygiavertiškumo vertinimo, kuris yra išankstinė šių išimčių taikymo sąlyga, sistemą.
ERIR atveju dabartinę lygiavertiškumo vertinimo sistemą siūloma pakeisti supaprastinta sistema.
Išimtys turėtų būti taikomos laikantis sąlygų, kuriomis užtikrinama, kad nebūtų pakenkta ne tik įstaigų saugumui ir patikimumui, bet ir apskritai finansų sistemos stabilumui.
Šiomis aplinkybėmis ECB turi keletą pastabų.
Pirma, tam, kad grupės vidaus sandoriams būtų taikoma tarpuskaitos ir garantinės įmokos pateikimo reikalavimų išimtis, atliekant išankstinį atitinkamos trečiosios valstybės sistemos vertinimą nepakanka įvertinti tik kovos su pinigų plovimu ir terorizmo finansavimu aspektus.
ECB yra tvirtai įsitikinęs, kad prieš įstaigoms suteikiant galimybę taikyti išimtis, reikėtų įvertinti keletą kitų aspektų, visų pirma tos trečiosios valstybės reguliavimo ir priežiūros sistemos lygiavertiškumą platesnei ERIR taikymo sričiai.
Vertinimas turėtų apimti, tuo neapsiribojant, pagrindinius reikalavimus dėl ne biržos sandorių rizikos mažinimo būdų, kaip jau numatyta dabartinėje ERIR sistemoje (40).
ECB palaiko išsamesnį lygiavertiškumo vertinimą, nes juo užtikrinama, kad trečiosiose valstybėse esančioms sandorio šalims būtų taikomos patikimos reguliavimo ir priežiūros sistemos ir kad sudarydamos sandorius su tokiomis sandorio šalimis Sąjungos sandorio šalys nepatirtų nepagrįstos rizikos.
Pagal siūlomą reglamentą Komisija gali atlikti išsamesnį trečiosios valstybės sistemos vertinimą, galimai įtraukiant pirmiau nurodytus aspektus.
Tačiau toks vertinimas neturėtų būti atliekamas savo nuožiūra.
Veikiau šis vertinimas turėtų būti atliekamas ir užbaigiamas iš anksto, prieš Sąjungos sandorio šalims įgyjant galimybę pasinaudoti minėtomis išimtimis.
Antraip Sąjungos sandorio šalims teks reikšminga rizika, kad jos gali sudaryti arba sukaupti didelį kiekį grupės vidaus sandorių su sandorio šalimis, kurioms atitinkami reguliavimo reikalavimai ir (arba) tinkama priežiūra gali nebūti taikomi.
Todėl ECB mano, kad vietoj siūlomos supaprastintos sistemos turėtų būti išsaugota šiuo metu taikoma lygiavertiškumo sistema.
Antra, pasiūlymas daro tiesioginį poveikį kapitalo reikalavimų kredito vertinimo koregavimo rizikai padengti, kaip nurodyta Reglamente (ES) Nr. 575/2013, taikymui.
Kredito vertinimo koregavimo rizika – tai nuostolių rizika, kylanti dėl išvestinių finansinių priemonių sandorio šalies kredito maržos pokyčių, pasikeitus jos kredito kokybei.
Šis koregavimas atliekamas, kai Sąjungos sandorio šalis sudaro išvestinių finansinių priemonių sandorį su kita sandorio šalimi, įskaitant tai pačiai grupei priklausančią sandorio šalį.
Viena iš dažniausiai pasitaikančių priežasčių, dėl kurių Sąjungos sandorio šaliai susidaro tokia grupės vidaus rizikos pozicija, yra kompensacinės registravimo praktikos palaikymas.
ECB anksčiau pabrėžė (41), kad prudencinė rizika gali kilti dėl tam tikros tarptautinių grupių taikomos registravimo praktikos, ypač dėl kompensacinės registravimo praktikos.
Nepriklausomai nuo to, ar grupės vidaus sandoriu, dėl kurio kyla kredito vertinimo koregavimo rizika, palaikoma ar nepalaikoma kompensacinė registravimo praktika, ši kredito vertinimo koregavimo rizika neigiamai veikia Sąjungos sandorio šalies rizikos profilį.
Taigi Sąjungos sandorio šalys turi turėti pakankamas vietos priemones ir pakankamus darbuotojus, kad galėtų tinkamai valdyti tokią riziką, taip pat turi turėti sukaupusios reguliuojamojo kapitalo tai rizikai padengti, nebent pagal Reglamentą (ES) Nr. 575/2013 taikoma atitinkama išimtis (42).
Galimybė pasinaudoti šia išimtimi turėtų būti suteikiama tik Sąjungos sandorio šalims su sąlyga, kad trečiosios valstybės, kurioje įsteigta kita sandorio šalis, lygiavertiškumo vertinimas apima visus atitinkamus tos trečiosios valstybės taisyklių (38) (39) (40) (41)
Žr.
ERIR 4 ir 11 straipsnius. Žr.
Reglamento (ES) Nr. 575/2013 382 straipsnio 4 dalį. Žr.
ERIR 11 straipsnį. Žr.
Supervisory expectations on booking models, ECB, 2018 m. rugpjūčio mėn., paskelbta ECB bankų priežiūros svetainėje www. bankingsupervision.europa.eu.
(42) Reglamento (ES) Nr. 575/2013 382 straipsnio 4 dalies b punktas.